[ca] Les anomalies dentomaxil·lars representen la tercera patologia oral més prevalent després de la càries i la malaltia periodontal. El tractament d'ortodòncia és efectiu en la majoria dels pacients, però les deformitats dentofacials greus requereixen un tractament combinat ortodòntic-quirúrgic. La qualitat de vida relacionada amb la salut oral és un resultat de salut que s'ha incorporat en les darreres dues dècades en aquesta àrea. L'Ortognàtic Quality of Life Questionnaire (OQLQ), l'únic instrument dissenyat específicament per avaluar la qualitat de vida relacionada amb la salut oral en pacients amb deformitats dentofacials, ha estat àmpliament utilitzat a nivell internacional. L'objectiu general d'aquesta tesi doctoral va ser avaluar la qualitat de vida relacionada amb la salut oral en pacients Xilens amb deformitats dentofacials, valorar el canvi entre abans i després de la cirurgia ortognàtica i explorar les diferències segons el tipus de deformitat. En primer lloc, es va desenvolupar la versió en espanyol de l'OQLQ, que ha demostrat una bona fiabilitat, validesa i sensibilitat al canvi, similars a les de l'instrument original, resultats que donen suport a l'equivalència entre les dues versions. En segon lloc, l'estudi clínic prospectiu va mostrar una diferència significativa entre pacients amb deformitats dentofacials Classe II i Classe III, en la millora de la qualitat de vida relacionada amb la salut oral, mesurada amb l'OQLQ, des d'abans fins als 3 i 6 mesos després de la cirurgia ortognàtica. Finalment, a la síntesi de l'evidència disponible, les anàlisis de sensibilitat que van excloure aquells estudis amb qualitat metodològica feble també suggereixen diferències segons aquests tipus de deformitats dentofacials en els dominis de limitació funcional, dolor físic i discapacitat física de l'OHIP-14. Incorporar l'avaluació de la qualitat de vida relacionada amb la salut oral a la recerca i a la pràctica clínica rutinària pot aportar als pacients amb deformitats dentofacials i als professionals de la salut una valuosa informació per a la presa de decisions clíniques compartides tenint en compte la perspectiva dels pacients.

[en] Dentomaxillary anomalies represent the third most prevalent oral pathology after caries and periodontal disease. Orthodontic treatment is effective in most patients, but severe dentofacial deformities require a combined orthodontic-surgical treatment. Oral health-related quality of life is a health outcome that has been incorporated in this area in the last two decades. The Orthognathic Quality of Life Questionnaire (OQLQ), the only instrument specifically designed to assess oral health-related quality of life in patients with dentofacial deformities, has been widely used internationally. The general objective of this doctoral thesis was to evaluate the oral health-related quality of life in Chilean patients with dentofacial deformities, to assess the change between before and after orthognathic surgery, and to explore the differences according to the type of deformity. First, the Spanish version of the OQLQ was developed, which has shown good reliability, validity, and sensitivity to change, similar to those of the original instrument, results that support the equivalence between both versions. Second, the prospective clinical study showed a significant difference between patients with Class II and Class III dentofacial deformities in their improvement in oral health-related quality of life, measured with the OQLQ, from before to 3 and 6 months after orthognathic surgery. Finally, in the synthesis of the available evidence, the sensitivity analyzes that excluded the studies with weak methodological quality also suggest differences according to these types of dentofacial deformities in the domains of functional limitation, physical pain, and physical disability of the OHIP-14. Incorporating the assessment of oral health-related quality of life in the research and routine clinical practice can provide patients with dentofacial deformities and health professionals with valuable information for shared clinical decision-making, taking into account the patients' perspective.